La Càtedra del Cicle Integral de l’Aigua de l’UJI i FACSA fomentaran el consum d’aigua de l’aixeta amb la instal·lació de fonts al campus



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2020/10/2q/conveni-facsa-fonts/&url=/com/noticies/2020/10/2q/conveni-facsa-fonts/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2020/10/2q/conveni-facsa-fonts/&url=/com/noticies/2020/10/2q/conveni-facsa-fonts/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2020/10/2q/conveni-facsa-fonts/&url=/com/noticies/2020/10/2q/conveni-facsa-fonts/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2020/10/2q/conveni-facsa-fonts/&url=/com/noticies/2020/10/2q/conveni-facsa-fonts/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La Càtedra del Cicle Integral de l’Aigua de l’UJI i FACSA fomentaran el consum d’aigua de l’aixeta amb la instal·lació de fonts al campus

27/10/2020 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

![Imatge aèria del campus](//static.uji.es/templates/uji2016_plantillas/static/images/campusaerea.jpg)

[Acceptar galetes de tercers](#)

[Veure el vídeo en YouTube](https://www.youtube.com/embed/LGUVzGmanTQ)

Les alumnes Meritxell Chover Gil, Alba Español Botella i Victoria López han recollit el guardó pel seu disseny de la font.

La rectora de la Universitat Jaume I de Castelló, Eva Alcón, i el president de FACSA, Enrique Gimeno, han firmat un conveni de col·laboració empresarial entre les dues entitats per a la instal·lació de fonts d’aigua al campus del Riu Sec, impulsat per la Càtedra FACSA del Cicle Integral de l’Aigua. L’acte ha comptat amb la participació de Modesto Fabra, vicerector de Planificació, Coordinació i Comunicació; Inma Rodríguez, vicerectora d’Estudiantat i Compromís Social, i Sergio Chiva, director de la càtedra, per part de l’UJI, i de José Claramonte, director general, i Guillermo Berlanga, director d’R+D+i, per part de l’empresa FACSA.

El conveni forma part de la campanya «Tria l’aixeta» de la Càtedra FACSA del Cicle Integral de l’Aigua i del Vicerectorat d’Estudiantat i Compromís Social de l’UJI, una iniciativa per a conscienciar, educar i afavorir l’accessibilitat als recursos hídrics per tal d'aconseguir que es faça un ús més responsable de l’aigua. L’acció pretén potenciar l’accés a l’aigua potable saludable de la comunitat universitària i inclou altres activitats com tasts d’aigua i xarrades.

Per això, s’instal·laran unes setanta fonts d’aigua repartides pel campus, cofinançades per la companyia FACSA i l’UJI, amb la finalitat de fomentar el consum de l’aigua de l’aixeta, tant pels seus beneficis mediambientals com pels beneficis econòmics. Addicionalment, la campanya propicia també la reducció del consum d’aigua embotellada en plàstic i té un efecte clarament mediambiental. El propòsit és que la universitat millore la seua empremta hídrica i es convertisca en un exemple pilot d’accions que posteriorment podrien transferir-se a les poblacions de la província.

[Imatges de la firma del conveni](https://www.uji.es/com/fotonoticies/arxiu/2020/10/conveni-facsa-uji-26-10-2020)

**LLIURAMENT DE PREMIS**

Després de la firma del conveni les alumnes d’Enginyeria en Disseny Industrial i Desenvolupament de Productes Meritxell Chover Gil, Alba Español Botella i Victoria López Almela, han recollit el premi convocat per al disseny de fonts d’aigua al campus del Riu Sec del qual han resultat guanyadores acompanyades pels seus pares i mares. Els guardons han estat lliurats per la rectora, Eva Alcón, el president de FACSA, Enrique Gimeno, i la vicerectora d’Estudiantat i Compromís Social, Inmaculada Rodríguez.

Enrique Gimeno ha agraït la participació en el concurs a totes les persones que s'hi han involucrat, per la seua col·laboració en la promoció de la cultura de l'aigua a través d'aquesta iniciativa de la campanya «Tria l’aixeta». A més, ha indicat que «hem de ser conscients que ens trobem davant un repte global que ens competeix a tothom: les empreses gestores, les administracions, la indústria, l'agricultura, la comunitat científica i universitària i la ciutadania. Perquè sense aigua no hi ha vida, no hi ha futur ni societat possible».

Per la seua banda, la rectora de l’UJI, Eva Alcón, ha traslladat la seua enhorabona a les estudiantes pel disseny que ha obtingut el premi impulsat per la Càtedra FACSA del Cicle Integral de l’Aigua i ha agraït el suport de l’empresa FACSA a l’UJI. Alcón ha aprofitat per a subratllar «tota la tasca de formació i sensibilització realitzada a través de la Càtedra. Investigar. Ensenyar. Divulgar. Com bé dieu en la vostra web, aquests són els tres pilars sobre els quals s’assenta la vostra activitat. I n'afegiria un quart: innovar».

[Imatges del lliurament de premis](https://www.uji.es/com/fotonoticies/arxiu/2020/10/premis-catedra-facsa-26-10-2020/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00